CELEX: 62018TN0093
Language: ro
Date: 2018-02-19 00:00:00
Title: Cauza T-93/18: Acțiune introdusă la 19 februarie 2018 – International Skating Union/Comisia

23.4.2018   
            
            
               RO
            
            
               Jurnalul Oficial al Uniunii Europene
            
            
               C 142/55
            
         Acțiune introdusă la 19 februarie 2018 – International Skating Union/Comisia
   (Cauza T-93/18)
   (2018/C 142/72)
   Limba de procedură: engleza
   
      Părțile
   
   
      Reclamantă: International Skating Union (Lausanne, Elveția) (reprezentant: J.-F. Bellis, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei Comisiei din 8 decembrie 2017 în cazul AT.40208 – regulile de eligibilitate ale International Skating Union şi
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă opt motive.
   
               1.
            
            
               Prin intermediul primului motiv, se susţine că motivarea pe care se întemeiază decizia contestată este viciată de o contradicţie fundamentală.
            
         
               2.
            
            
               Prin intermediul celui de al doilea motiv, se invocă faptul că regulile de eligibilitate ale reclamantei nu au ca obiect restrângerea concurenţei.
            
         
               3.
            
            
               Prin intermediul celui de al treilea motiv, se invocă faptul că regulile de eligibilitate ale reclamantei nu au ca efect restrângerea concurenţei.
            
         
               4.
            
            
               Prin intermediul celui de al patrulea motiv, se susţine că decizia reclamantei de a nu aproba evenimentul Dubai Icederby 2014 nu intră în domeniul de aplicare al articolului 101 TFUE, întrucât această decizie a urmărit un obiectiv legitim conform cu Codul etic al reclamantei, care interzice toate formele de susţinere a pariurilor.
            
         
               5.
            
            
               Prin intermediul celui de al cincilea motiv, se susţine că decizia reclamantei de a nu aproba evenimentul Dubai Icederby 2014 nu intră în domeniul teritorial de aplicare al articolului 101 TFUE.
            
         
               6.
            
            
               Prin intermediul celui de al şaselea motiv, se susţine că afirmaţia potrivit căreia normele Court of Arbitration for Sport (Curtea de Arbitraj pentru Sport) consolidează pretinsele restrângeri ale concurenţei este neîntemeiată.
            
         
               7.
            
            
               Prin intermediul celui de al șaptelea motiv, se susţine că Comisia şi-a depăşit competenţele prin impunerea în sarcina reclamantei a unor sancţiuni care nu au legătură cu constatarea unei încălcări.
            
         
               8.
            
            
               Prin intermediul celui de al optulea motiv, se susţine că impunerea plăţii periodice ale unor penalităţi este lipsită de temei juridic legal.